| **Kęstutis Makariūnas** |
| --- |
| Gimė | 1932 m. balandžio 22 d.Vilnius |
| Mirė | 2021 m. rugsėjo 18 d. (89 metai)Vilnius |
| Tėvas | Vincas Makarevičius-Makariūnas |
| Motina | Pranė Anusevičiūtė |
| Sutuoktinis (-ė) | Eglė Dalia Makariūnienė |
|  |
| Veikla | fizikas, pedagogas |
| Partija | 1971 m. SSKP |
|  |
| Išsilavinimas | habilituotas fizinių mokslų daktaras |
| Alma mater | 1955 m. Vilniaus universitetas |

**Kęstutis Makariūnas** (1932 m. balandžio 22 d. Vilniuje – 2021 m. rugsėjo 18 d. ten pat) – Lietuvos fizikas, eksperimentinės branduolio fizikos Lietuvoje pradininkas.

Biografija
----------

Brolis Jaunutis Makariūnas, žmona Eglė Dalia Makariūnienė. 1955 m. su pagyrimu baigė Vilniaus universitetą (VU). 1955–1956 m. VU dėstytojas. 1959 m. baigė SSRS mokslų akademijos Leningrado fizikos ir technikos instituto aspirantūrą, fizikos ir matematikos mokslų kandidatas.

1959–1976 m. dirbo LSSR mokslų akademijos Fizikos ir matematikos institute, 1961–1976 m. Radioaktyviojo spinduliavimo sektoriaus vedėjas, 1977–1999 m. Fizikos institute, 1977–1989 m. Radioaktyviojo spinduliavimo skyriaus vedėjas, 1989–1999 m. Branduolio tyrimų laboratorijos vedėjas, 1989–1999 m. vyriausiasis mokslo darbuotojas. 1987 m. fizikos ir matematikos mokslų daktaras.

1992–2002 m. Fizikos instituto tarybos pirmininkas. 1993–1999 m. Vytauto Didžiojo universiteto dėstytojas, nuo 1991 m. profesorius. 1999–2003 m. Lietuvos mokslo tarybos pirmininkas. 1999–2006 m. Lietuvos mokslo premijų komiteto pirmininkas.

Mokslinė veikla
---------------

Mokslinių tyrimų sritys: branduolio fizika, branduolio spektroskopijos metodų naudojimas kietojo kūno mikroskopinės sandaros tyrimams, sužadintųjų branduolių hipersmulkioji sąveika ir Mosbauerio spektroskopija, radioaktyviųjų atomų cheminės aplinkos įtaka radioaktyviojo skilimo konstantoms. Pirmasis išmatavo daugelio branduolių radioaktyviųjų virsmų tikimybių pokyčius. Daugiau kaip 250 mokslinių straipsnių autorius. Paskelbė studijų mokslo istorijos ir mokslo politikos klausimais.

Bibliografija
-------------

* Radioaktyvusis spinduliavimas ir jo matavimas (su A. Prapuoleniu), 1961 m.
* Kasdieniai darbai, 2002 m.

Įvertinimas
-----------

* 1997 m. LMA Povilo Brazdžiūno premija, pirmasis laureatas
* 2002 m. Lietuvos didžiojo kunigaikščio Gedimino ordino Karininko kryžius

Šaltiniai
---------

1. ↑  Anapilin išėjo fizikos mokslui ir Vilniaus kraštui gyvenimą paskyręs Kęstutis Makariūnas. elta.lt. 2021-09-19. Nuoroda tikrinta 2021-09-19.
2. ↑  MELC. Kęstutis Makariūnas. Visuotinė lietuvių enciklopedija. 2018-08-01. Nuoroda tikrinta 2021-09-20.
3. ↑  *Kęstutis Makariūnas*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 680
4. ↑   Archyvuota kopija 2014-08-12 iš Wayback Machine projekto.
5. ↑   Archyvuota kopija 2012-06-10 iš Wayback Machine projekto.
6. ↑  *Kęstutis Makariūnas*. Visuotinė lietuvių enciklopedija, T. XIV (Magdalena-México). – Vilnius: Mokslo ir enciklopedijų leidybos institutas, 2008. 79 psl.
7. ↑

Nuorodos
--------

* Lietuvoje imtis branduolio fizikos tyrimų reikėjo donkichotiškos drąsos // Mokslo Lietuva, 2002-05-09, Nr. 9 (255) Archyvuota kopija 2016-03-04 iš Wayback Machine projekto.